  Майя Бывальцева Глазкарысь спортъя «Прогресс» дворецын йӧ кисьтыны кутскизы. Со сярысь ивортэ хоккеен шудонъя «Прогресс» командалэн нимлыко сайтэз. Ачиз хоккей коробка дась ни: котыраз выль бортъёс но утись пияла пуктэмын. «Ужъёс кӧня ке сменаен мыно, оскыто, пусъем дыре ваньмы ми йӧ аренаез усьтонэ пыриськыны быгатомы шуыса!», — верамын клублэн сайтаз. Тодэ вайытом, «Прогресс» йӧ дворецез 9-тӥ куарусёнэ усьтыны чакламын. Пушказ ваньмыз сямен ужъёс быдэстэмын ни, али лэсьтӥськисьёс вылзэ чеберъяло но котырзэ утялто. Глазкарысь «Прогресс» йӧ дворец выльдыны ворсамын 2012-тӥ арысен. Тупатъян ужъёсты йылпумъян дырез кӧня ке пол выжтылӥзы. Тегъёс: Мерлык Спорт Хоккей Удмуртия Глазкар  